OpenLLM-France/wikimedia huggingface dataset:
# Petr Cornelie

Petr Cornelie (Calais, Pas-de-Calais (Frantzia) 1995eko uztailaren 26a), Saskibaloi jokalari profesional frantziarra da, NBAko (National Basketball Association) Denver Nuggets-eko jokalaria, 210 cm-ko garaiera eta erdiko postuetan jokatzen duena.

## Biografia

Bere ama, Pavla Sigmundova, saskibaloi jokalari txekiar ohia da; bere aita, Martial Cornelie, saskibaloian jokatu zuen Pro B-n, Frantziako saskibaloiaren bigarren mailan. Petren arreba, Jodie Cornelie-Sigmundova, Frantziako junior selekzioetan jokatu zuen nazioartean, eta lau urte eman zituen Dayton Flyers Unibertsitateko emakumezkoen saskibaloi taldean.
Petr Cornelie Alsazian hasi zen saskibaloian, eta hainbat klubetatik igaro zen, besteak beste, Saint Joseph Strasbourg, Basket Club Souffelweyersheim eta Association sportive d'Electricité de Strasbourg. 15 urterekin, Cornelie, Le Mans Sarthe Basketeko gazte akademian sartu zen.
2016ko ekainaren 13an, Cornelie, 2016ko NBAko aurreikuspenetarako, beren izenak sartu zituzten nazioarteko 13 ikasle ezberdinetako bat izan zen (beste lau frantsesen arteko bat). Cornelie, azkenean, Denver Nuggets-ek 53. aukeran aukeratu zuen, eta haiekin fitxatu zuen 2016ko NBAko Udako Ligan. 2016-17 denboraldian, Le Mansen geratu zen. Denboraldi etsigarri baten ostean, batez beste 4,1 puntu eta 2,9 errebote lortu zituen Le Mans-en partida batean, 2017ko ekainean, Cornelie Pro A-ko beste klub batera joan zen utzita, Levallois Metropolitans-era.
2019ko ekainaren 20an, Cornelie-k akordio bat sinatu zuen Frantziako LNB Pro A-ko Élan Béarnais Pau-Orthez-ekin.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina irabazi zuen Frantziako taldearekin AEBko taldearekin (urrezkoa) galduz eta Australiako taldea (brontzezkoa) garaituz. Hauek osatzen zuten taldea: Andrew Albicy, Nicolas Batum, Petr Cornelie, Nando de Colo, Moustapha Fall, Evan Fournier, Rudy Gobert, Thomas Heurtel, Timothé Luwawu-Cabarrot, Frank Ntilikina, Vincent Poirier eta Guerschon Yabusele-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Saskibaloia gizonezkoa. |

## Erreferentziak

* ↑ "Cornelie, l'Alsacien" DNA.fr. 2015-06-01. 2016-03-27an begiratua.
* ↑ "Cornelie, la nouvelle pépite du Mans" Le Telegramme. 2015-09-06. 2016-03-27an begiratua.
* ↑ "Petr Cornelie – Le Mans – Joueurs – Pro A – LNB.fr" LNB.fr. 2016-03-27an begiratua.
* ↑ "Denver Nuggets Select Murray, Hernangomez and Beasley in First Round of 2016 NBA Draft" NBA.com. 2016-06-24. 2016-10-13.
* ↑ "Nuggets Announce 2016 NBA Summer League Roster and Mini-Camp Schedule" NBA.com. 2016-07-01. 2016-07-15an begiratua.
* ↑ Erredakzioa: "Petr Cornélie prêté par Le Mans à Levallois" L'ÉQUIPE (Frantsesez). 2017-07-18an begiratua.
* ↑ "Petr Cornelie signs with Pau-Orthez" Sportando. 2019-06-20. 2019-06-25ean begiratua.
* ↑ «Petr Cornelie» olympedia.org 2021-11-18an begiratua(Ingelesez)
* ↑ «Petr Cornelie» Olympics.com 2021-11-18an begiratua (Gaztelaniaz)
* ↑ "Saskibaloia, gizonezkoa, emaitzak 2020" olympedia.org (Ingelesez)

## Kanpo estekak

* «Petr Cornelie» Wikipedia (Frantsesez)
* Datuak: Q18611047
# Petorca ibaia

Petorca ibaia Sobrante eta Pedernal ibaien elkargunetik sortzen den ur kanal naturala da, Valparaíso eskualdea ekialdetik mendebaldera zeharkatu eta Ozeano Barean isurtzen da.

## Ibilbidea

Petorca ibaia Valparaíso eskualdearen iparraldean dago. Andeen magalean jaiotzen da, zehatzago Chincolcoko sektorean, Pedernal eta Sobrante ibaien elkargunean, azken hau Chalaco ere deitua. Bere arroak gutxi gorabehera 2.669 km²-ko azalera du. Bere malda % 3,22 da norabide orokorrarekin hego-mendebalderantz eta La Liguako badian itsasoratzen da.

## Kanpo estekak

* Datuak: Q738647
* Multimedia: Petorca River / Q738647
# Petr Fiala

Petr Fiala (Brno, 1964ko irailaren 1a) txekiar politikaria da. Txekiako lehen ministroa da 2021eko abendutik.
Familia kontserbadore katoliko batean jaio zen. Bere aita judua zen eta Holokaustotik bizirik atera zen. Petrek historia eta txekiera ikasi zituen Masaryk Unibertsitatean. 1996an Pragako Unibertsitate Karolinoko irakasle izendatu zuten. 2002tik Zientzia politikoa irakatsi zuen eta 2004an Gizarte Zientzien Fakultateko errektore hautatu zuten.
2012an Petr Nečas lehen ministroak Hezkuntza, Gazteria eta Kirol ministro izendatu zuen. 2013an Alderdi Zibiko Demokratikoarekin bat egin zuen. 2021eko hauteskundeak irabazi ondoren, lehen ministro karguaren zina egin zuen abenduaren 17an.
* Datuak: Q3377548
* Multimedia: Petr Fiala / Q3377548
# Petr Pavel

Petr Pavel (Planá, 1961eko azaroaren 1a) txekiar politikari eta armadako jeneral ohia da, Txekiar Errepublikako presidentea 2023ko martxoaren 8tik.
1983an armadan izena eman zuen eta 1985ean Txekoslovakiako Alderdi Komunistan sartu zen. Txekoslovakia desegin ondoren, Txekiar Errepublikako armadan zerbitzatu zuen, eta estatu nagusiko buru izatera igo zen 2012 eta 2015 artean. 2015etik 2018ra NATOko Batzorde Militarreko presidentea izan zen.
44 urteren ondoren, armadatik erretiratu zen eta 2023ko presidentetzarako hauteskundeetara aurkeztu zen. Botoen % 58 lortuta irabazi zuen.
* Datuak: Q2080040
* Multimedia: Petr Pavel / Q2080040
# Petoskey (Michigan)

Petoskey Michigango hiri bat da. Emmet konderrian kokatua dago. 2010ean 5.670 biztanle zituen, 13,18 kilometro koadrotan banatuta.

## Ikus, gainera

* Emmet konderria

## Kanpo estekak

* Datuak: Q2415663
* Multimedia: Petoskey, Michigan / Q2415663
# Petr Dlask

Petr Dlask (Mladá Boleslav, 1976ko urriaren 20a) txekiar txirrindulari ohia da. 1998 urteaz geroztik profesionala.
* Datuak: Q344691
* Multimedia: Petr Dlask / Q344691
# Petr Nečas

Petr Nečas (Uherské Hradiště, 1964ko azaroaren 19a) txekiar politikaria da. Txekiako lehen ministroa izan zen 2010etik 2013ra.
Alderdi Demokratiko Zibikoaren sortzaileetako bat izan zen 1991n. 2003an diputatu hautatu zuten, eta 2006an Mirek Topolánek Lan eta Gizarte Gaietarako ministro izendatu zuen. 2010eko hauteskundeen ondoren, lehen koalizio-ministro bihurtu zen, eta 2013an dimititu zuen.
* Datuak: Q35786
* Multimedia: Petr Nečas / Q35786
# Pedrera (Sevilla)

Pedrera Sevillako udalerria da, Comarca de Estepa eskualdean dagoena.
2009ko urtarrilaren 1eko erroldaren arabera 5.326 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1628338
* Multimedia: Pedrera / Q1628338
# Pedrelo–Céltigos geltokia

Pedrelo–Céltigos Galiziako Lugoko probintziako tren geltoki bat da, Q20547942 udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Leon — Coruña

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
4CoruñaElviña–Unibertsitatea • O Burgo–Santiago • Cambre • Cecebre • Betanzos–Infesta • Oza dos Ríos • Cesuras • Piñoi • Curtis • Teixeiro • Guitiriz • Parga • Baamonde • Rábade • Lugo • Pedrelo–Céltigos • Sarria • Monforte de Lemos • Canabal • Areas • San Estevo do Sil • San Pedro do Sil • Os Peares • Barra de MiñoOurense Elkargunea :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5429454
# Pedregulho

Pedregulho Brasilgo udalerri bat da, São Pauloko estatuan kokatua. 16.517 biztanle ditu 712,604 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760087
* Multimedia: Pedregulho / Q1760087
# Pedreiras (Maranhão)

Pedreiras Brasilgo udalerri bat da, Maranhão estatuan kokatua. 37.050 biztanle ditu 261,723 km²ko eremuan.

## Ikus, gainera

* Maranhão

## Kanpo estekak

* Datuak: Q1957216
* Multimedia: Pedreiras (Maranhão) / Q1957216
# Pedrengo

Pedrengo Italiako udalerri bat da. Bergamoko probintzian kokatuta dago, Lombardia eskualdean. 5.912 biztanle ditu, 3,6 kilometro koadroko azaleran banatuta.

## Mugakideak

Pedrengok honako udalerri hauekin egiten du muga:
Seriate Torre de' Roveri Albano Sant'Alessandro Gorle Scanzorosciate

## Kanpo estekak

* Datuak: Q101372
* Multimedia: Pedrengo / Q101372
# Pedret i Marzà

Pedret i Marzà Kataluniako udalerria da, Alt Empordà eskualdean eta Gironako probintzian dagoena. 8,64 km²-ko azalera du eta 2009ko urtarrilaren 1eko erroldaren arabera 160 biztanle zituen.

## Banaketa administratiboa

Bi herritan banaturik dago:
| Herriaren izena | Biztanleak |
| Marzà | 143 |
| Pedret | 15 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| * | * | * | * | 161 | 174 | 157 | 145 | 142 | 124 | 142 | 174 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea
* (Katalanez) Pedret i Marzàri buruzko informazioa
* Datuak: Q11802
* Multimedia: Pedret i Marzà / Q11802
# Pedreira (São Paulo)

Pedreira Brasilgo udalerri bat da, São Pauloko estatuan kokatua. 48.463 biztanle ditu 108,817 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q786140
* Multimedia: Pedreira (São Paulo) / Q786140
# Pedrera

Pedrera hitzak hainbat esanahi ditu:
* Antoni Gaudíren Milà Etxea izendatzeko erabilitako izenetako bat.
* Pedrera, Sevillako probintzian dagoen udalerria.
# Pedrezuela

Pedrezuela Madrilgo Erkidegoko udalerria da, Cuenca del Medio Jarama eskualdean dagoena.
2009ko urtarrilaren 1eko erroldaren arabera 4.224 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1647820
* Multimedia: Pedrezuela / Q1647820
# Pedreña

Pedreña Espainiako Kantabria autonomia erkidegoko Marina de Cudeyo udalerriko herri bat da. 2008. urtean 1.458 biztanle zituen. Itsas mailatik 38 metroko garaieran dago, eta udalerriko hiriburua den Rubayo herritik 3 kilometrotara.

## Ondarea

* San Pedro eliza
* Jesusen Langundia edo Portilloko Kondearen etxea
* Nocedal etxea
* Ikastetxeak

## Arrauna

Pedreña herria Sociedad Deportiva de Remo Pedreña arraun taldearen egoitza da.

## Iruditegia

* Arraun txapelketa Pedreñan.

## Pedreñar ospetsuak

* Severiano Ballesteros (1957-2011), golfaria.

## Kanpo estekak

* Pedreñako Arraun Elkartea (Gaztelaniaz)
* Pedreñako Golf Zelaia (Gaztelaniaz)
* Datuak: Q3754560
* Multimedia: Pedreña / Q3754560
# Pembroke udalerria, Kankakee konderria (Illinois)

Pembroke udalerria Ameriketako Estatu Batuetako Illinois estatuko udalerri bat da, Kankakee konderrian. Azken zentsuaren arabera 1.843 biztanle zituen, 52.42 milia karratu (135.8 km$^2$) eremuan.

## Ekonomia

2020ko zentsuaren arabera, Pembroke udalerrian 679 etxebizitza zeuden. Per capita diru-sarrerak 20.232 estatubatuar dolar ziren.

## Kanpo estekak

* Datuak: Q7161983
* Multimedia: Pembroke Township, Kankakee County, Illinois / Q7161983
# Pembrokeshire

Pembrokeshire (galeseraz Sir Benfro) Galesko hego-mendebaldean eta kostaldean dagoen lurralde edo konderria da.
2006an 117.300 biztanle zituen. Haverfordwest hiriburua eta bigarren hiri nagusia da (10.808 bz.), Milford Haven udalerririk populatuena izanda (14.000).

## Hizkuntza

Galeserazko hiztunen kopurua herrialdeko batez bestekoa baino altuagoa da, %29a inguruan.
Bestela, Landsker Line izeneko mugak historikoki banatu izan du galeseradunen eta ingelesdunen lurraldeak, hainbat gazteluk zehazten duena.

## Kanpo estekak

* (Ingelesez)(Galeseraz) Sir Benfroko webgune ofiziala
* Datuak: Q213361
* Multimedia: Pembrokeshire / Q213361
# Pembroke Park (Florida)

Pembroke Park Floridako herri bat da. Broward konderrian kokatua dago. 2010ean 6.102 biztanle zituen, 4,6 kilometro koadrotan banatuta.

## Ikus, gainera

* Broward konderria

## Kanpo estekak

* Datuak: Q995014
* Multimedia: Pembroke Park, Florida / Q995014
# Pembroke gaztelua

Pembroke gaztelua (galesez Castell Penfro eta ingelesez Pembroke Castle) Galesko hego-mendebaldeko Pembroke udalerrian dagoen Erdi Aroko gaztelu bat da.
1093an, Galesko normandar inbasioaren garaian, Roger II.a Montgomerykoa normandar jauntxoak muino baten gainean eraiki zuen. XII. mendean Rikardo I.a Ingalaterrakoak gazteluaren jabetza William Marshal, Pembrokeko dukeari eman eta honek eraikina harriz berreraiki egin zuen, eta gaur egun ikusgai dagoen gaztelua huraxe da.
* Hegoaldeko ikuspegia.
* Barnealdeko ikuspegi panoramikoa.
* Sarrera.
* Harresiak.

## Kanpo estekak

* Pembroke gazteluaren webgunea (Ingelesez)
* Datuak: Q1422235
* Multimedia: Pembroke Castle / Q1422235
# Pembrokeshire kostaldeko ibilbidea

Pembrokeshire kostaldeko ibilbidea (galeseraz Llwybr Arfordir Sir Benfro eta ingelesez Pembrokeshire Coast Path edo Pembrokeshire Coastal) Galesko hego-mendebaldeko Pembrokeshire konderriaren kostaldea zeharkatzen duen ibilbidea da, National Trails erakundeak diseinatua dagoelarik. 1970an ireki zen eta 299 kilometro luze ditu, horietako asko itsaslabarren gain doazelarik, denera 11.000 metroko gora-beherak dituelarik. Lekurik garaiena Pen yr afr da (175 m.), eta baxuena berriz, Sandy Haven pasabidea (itsas mailatik 2 metro azpira).
Ibilbidearen hegoaldeko hegoaldeko abiapuntu edo helmuga Amroth udalerrian dago eta iparraldekoa Poppit Sands herrixkan, St Dogmaels udalerritik hurbil.
Ibilbide hau Galesko kostaldeko ibilbidearen zati da, denera 1.400 kilometro dituen eta Chepstow eta Queensferry udalerrien artean hedatzen den ibilbide luzea.

## Iruditegia

* Pembrokeshire kostaldeko ibilbidea, Ceibwr badiatik hurbil, aurrealdean Cemaes lurmuturra ikus daitekelarik.
* Poppit Sands.
* Pembrokeshire kostaldeko ibilbidea Pwllgwaelod eta Fishguard artean.

## Ikus gainera

* Pembrokeshire Kostaldeko Parke Nazionala

## Kanpo estekak

* Pembrokeshire kostaldeko ibilbidea National Trails webgunean (Ingelesez)
* www.geograph.co.uk : Pembrokeshire kostaldeko ibilbidearen argazkiak (Ingelesez)
* newportpembs.co.uk : Pembrokeshire kostaldeko ibilbideari buruzko artikulua (Ingelesez)
* Datuak: Q1347296
* Multimedia: Pembrokeshire Coast Path / Q1347296
# Pemex

Pemex edo Petróleos Mexicanos (Petrolio Mexikarrak), gas eta petrolioko nazioarteko enpresa mexikarra da.
Egoitza nagusia Mexiko Hiriko Torre Ejecutiva Pemex eraikinean dauka.

## Kanpo estekak

* (Gaztelaniaz) Pemexen webgunea.
* Datuak: Q871308
* Multimedia: Pemex / Q871308
# Pembroke Dock

Pembroke Dock, galesez: Doc Penfro, Galesko komunitate eta udalerri bat da, Pembrokeshire lurraldean dagoena. Cleddau ibaiaren ertzean dago, Pembroke udalerriaren iparraldean.
2011ko erroldaren arabera 9.753 biztanle zituen.

## Kanpo estekak

* Datuak: Q784824
* Multimedia: Pembroke Dock / Q784824
# Pembury

Pembury, Ingalaterrako hego-ekialdean dagoen udalerri bat da, Kent konderrian.
2011n 6.128 biztanle zituen.
* Datuak: Q1918003
* Multimedia: Pembury / Q1918003
# Pembroke Pines (Florida)

Pembroke Pines Floridako hiri bat da. Broward konderrian kokatua dago. 2010ean 162.329 biztanle zituen, 89,2 kilometro koadrotan banatuta.

## Ikus, gainera

* Broward konderria

## Kanpo estekak

* Datuak: Q370972
* Multimedia: Pembroke Pines, Florida / Q370972
# Pembrokeshire Kostaldeko Parke Nazionala

Pembrokeshire Kostaldeko Parke Nazionala (galeseraz Parc Cenedlaethol Arfordir Penfro eta ingelesez Pembrokeshire Coast National Park) Galesko hego-mendebaldeko Pembrokeshire konderriko kostaldean kokatuta dagoen parke nazional bat da.
1952an sortu zen eta Erresuma Batuan bere kostalde ikusgarriengatik hautatua izan zen parke nazional bakarra da. Galesko hiru parke nazionaletako bat da: besteak Brecon Beacons (Bannau Brycheiniog) eta Snowdonia (Eryri) dira.
Parke nazional honetako kostaldeko lursailetan barna Pembrokeshire Coats Path edo Pembrokeshire Kostaldeko Ibilbidea igarotzen da.

## Iruditegia

* Itsaslabarra.
* Solfach badia.
* Trikuharria.
* Pembrokeshire Kostaldeko Ibilbidea.

## Kanpo estekak

* Pembrokeshire Kostaldeko Parke Nazionalaren webgunea (Galeseraz) (Ingelesez)
* Datuak: Q1893297
* Multimedia: Pembrokeshire Coast National Park / Q1893297
# Patrick Ky

Patrick Ky Frantziako funtzionarioa da. 2013ko irailaren 1az geroztik, Aire Segurtasuneko Europako Agentzia (AESA) presidentea da. École polytechniquen eta École nationale de l'aviation civilen lizentziatua (1989), aurretik SESAR joint venture kudeatzen zuen. Patrick Goudou ordezkatu zuen AESAko buruan. 2018an berriro hautatu zuten 5 urteko agintaldi berrirako, 2023ra arte.

## Erreferentziak

* ↑ Patrick Ky
* ↑ Patrick Ky
* ↑ Ils sont diplômés de l'ENAC
* ↑ Patrick Ky nommé à la tête de l’EASA
* ↑ Patrick Ky renommé à la tête de l’EASA

## Kanpo estekak

* Datuak: Q23060000
* Multimedia: Patrick Ky / Q23060000
# Patrick McGoohan

Patrick Joseph McGoohan (1928ko martxoaren 19a, Long Island, New York – 2009ko urtarrilaren 13a, Santa Monica, Kalifornia) estatubatuar aktorea izan zen.
Begirada zorrotza ezaugarrietako bat zuen. Nagusiki 1960ko hamarkadako The Prisoner telesaila ospetsuko protagonista izan zen; halaber, Silver Streak (1976), Escape from Alcatraz (1979) eta 1995eko Mel Gibsonen Braveheart filmean Eduardo I.a Ingalaterrakoa "Hankaluzea" errege zitala antzezteagatik ezaguna da.
Nahiz eta EEBBetan jaioa izan, irlandar etorkinen semea zen; hortaz, jaio bezain azkar, gurasoak Irlandako Leitrim konderriko Mullaghmore udalerrira itzuli eta han zazpi urtez bizi izan ondoren, Ingalaterrako Sheffield hirira aldatu ziren. Familiak diru arazoak izan zituenez, semea hainbat lanbidetan jardun zuen, azkenean, zirkuko muntaketa-langilea zela, gaixotutako aktore bat ordezkatu eta antzezten hasi zen arte. Lanbide horretan ziharduela, Joan Drummond aktorea ezagutu eta 1951ean ezkondu ziren.
2009ko urtarrilaren 13an EEBBetako Santa Monica hirian gaixotasun baten ondorioz zendu zen.

## Filmografi hautatua

* Hell Drivers (1957)
* The Three Lives of Thomasina (1964)
* Ice Station Zebra (1968)
* The Moonshine War (1970)
* Mary, Queen of Scots (1971)
* Silver Streak (1976)
* Man in the Iron Mask (1977)
* Escape from Alcatraz (1979)
* Scanners (1981)
* Kings and Desperate Men (1981)
* Braveheart (1995)
* The Phantom (1996)
* A Time to Kill (1996)

## Kanpo loturak

* Patrick McGoohan aktorearen IMDBko fitxa irakurgai (Ingelesez)
* The Prisoner telesaila ikusgai (Ingelesez)
* Patrick McGoohan aktoreari eginiriko elkarrizketa ikusgai. Youtube.com (Ingelesez)
* Datuak: Q298908
* Multimedia: Patrick McGoohan / Q298908
# Patrick Leigh Fermor

Sir Patrick Michael Leigh Fermor (Londres, 1915eko otsailaren 11 – Dumbleton, Gloucestershire, 2011ko ekainaren 10a) ingeles militar eta idazlea izan zen. BBCko kazetari batek honela deskribatu zuen: "Indiana Jones, James Bond eta Graham Greene arteko gurutzatzea". 18 urterekin oinez joan zen Holandatik Konstantinoplara. 1935ean Grezian Armada monarkikoari lagundu zion errepublikar matxinada baten aurka. Bigarren Mundu Gerra hastean armadan sartu zen, eta grezieraz hitz egiten zekienez, Grezia eta Kretara borrokatzera bidali zuten. Uharteak honetan Alemaniaren okupazioaren aurkako erresistentzia antolatu zuen eta bi urtez bizi izan zen Kretar mendietan. Bill Stanley Moss kapitainekin batera, Heinrich Kreipe uharteko komandante alemaniarra harrapatu zuen taldearen buru izan zen 1944an.
1950ean argitaratu zuen haren lehen bidaia-liburua eta argitaratzen jarraitu zuen hil zen arte. Urtearen zati bat Grezian bizi zen eta bere herrialdea itzuli zen hiltzeko.
Bidaia-idazle britainiarren belaunaldi batengan izan zuen eragina: Bruce Chatwin, Colín Thubron, Philip Marsden, Nicholas Crane eta Rory Stewart.

## Lanak

Liburuak
* The Traveller's Tree (1950)
* The Violins of Saint-Jacques (1953)
* A Time to Keep Silence (1957)
* Mani: Travels in the Southern Peloponnese (1958)
* Roumeli: Travels in Northern Greece (1966)
* A Time of Gifts – On Foot to Constantinople: From the Hook of Holland to the Middle Danube (1977)
* Between the Woods and the Water – On Foot to Constantinople from the Hook of Holland: the Middle Danube to the Iron Gates (1986)
* Three Letters from the Andes (1991)
* Words of Mercury (2003)
* Sarrera: Into Colditz, Lt Colonel Miles Reid (Michael Russell Publishing Ltd, Wilton, 1983).
* Hitzaurre: Albanian Assignment, Colonel David Smiley (1984)
* In Tearing Haste: Letters Between Deborah Devonshire and Patrick Leigh Fermor (2008)
* The Broken Road – Travels from Bulgaria to Mount Athos (2013)
* Abducting A General – The Kreipe Operation and SOE in Crete (2014)
* Dashing for the Post: the Letters of Patrick Leigh Fermor (2017)
* More Dashing: Further Letters of Patrick Leigh Fermor (2018)
Gidoia
* The Roots of Heaven (1958), zuzendaria: John Huston
Egunkariak eta aldizkariak
* "A Monastery", The Cornhill Magazine, Londres, 979 zk., Uda, 1949.
* "From Solesmes to La Grande Trappe", The Cornhill Magazine, John Murray, Londres 982 zk., Udaberria 1950.
* "Voodoo Rites in Haiti", World Review, Londres, Urria 1950.
* "The Rock-Monasteries of Cappadocia", The Cornhill Magazine, Londres, 986 zk., Udaberria 1951.
* "The Monasteries of the Air", The Cornhill Magazine, Londres, 987 zk., Uda 1951.
* "The Entrance to Hades", The Cornhill Magazine, Londres, 1011 zk., Udaberria 1957.

## Bibliografia

* Artemis Cooper: Patrick Leigh Fermor. An Adventure (2012)
* Helias Doundoulakis, Gabriella Gafni: My Unique Lifetime Association with Patrick Leigh Ferrmor (2015)
* Simon Fenwick: Joan. The Remarkable Life of Joan Leigh Fermor (2017)
* Michael O'Sullivan: Patrick Leigh Fermor, Noble Encounters between Budapest and Transylvania (2018)
* Datuak: Q700616
* Multimedia: Patrick Leigh Fermor / Q700616
# Patrick Michael Kolla

Patrick Michael Kolla (1978) Safer Networking Limited enpresaren jabea da. Horretaz gain anti-spyware software programa den Spybot - Search & Destroyren egilea da.
# Patrick Modiano

Patrick Modiano (Boulogne-Billancourt, 1945eko uztailaren 30a) frantziar idazlea da. Bere liburuetan Bigarren Mundu Gerratik 1970eko hamardakara arteko Parisko giroa eta gertaerak islatzen ditu. 2014an Literaturako Nobel Saria eman zioten.
Idazlan nagusiak ditu La Place de l’Etoile (1968), Boulevards de ceinture (1972, «Inguru bulebarra»), La Ronde de nuit (1969, «Gaubidea»), Villa triste (1975), Livret de famille (1977, «Familia liburuska»), Rue des boutiques obscures (1978, «Denda ilunen kalea»), Goncourt saria jaso zuena, Une jeunesse (1981, «Gaztaro bat») eta De si braves garçons (1982, «Hain gazte ausartak»). Zinemarako istorio bat ere idatzi du, Louis Mallerekin batera (1974, Lacombe Lucien). Hauek ditu, argitaratu dituen azken lanetan, aipagarrienak: Voyage de noces (1990, «Eztei bidaia»), Fleur de ruine (1991, «Hondamendiaren lorea»), Chien de printemps (1993, «Udaberriko zakurra»), La Petite Bijou (2001), Accident nocturne (2003), Un pedigree (2004), Dans le café de la jeunesse perdue (2007), L'Horizon (2010), L'Herbe de nuit (2012) Pour que tu ne te perdes pas dans le quartier (2014), Souvenirs dormants (2017), Encre sympathyque (2019) eta Chevreuse (2021).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/10/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Itxaro BORDA: Modiano oraino Berria.eus

## Kanpo estekak

* Euskarari ekarriak: Patrick Modiano Ekarriak.armiarma.eus
* Datuak: Q222944
* Multimedia: Patrick Modiano / Q222944
# Pettarra

Pettarra Zuberoako eskualdea da, herrialdearen iparraldean. Uhaitzandi ibaiaren behe-isuriaren ibarrak osatzen du lurraldea.
7.620 biztanle zituen 2018an.

## Geografia
### Mugakideak

* Bearno iparraldean
* Amikuze (Nafarroa Beherea) mendebaldean
* Basabürüa ekialdean
* Arbaila hegoaldean

### Fisionomia

Basabürüa ez bezala, Pettarra ez dago mendi handiz edota orografia malkartsuz osaturik, muino txikiagoz baizik. Hortik datorkio izena: Pettarra = Beheretarra.
Laborantzarako lur egokiagoak dira; hegoalderagokoak, aldiz, artzaintzarako erabiltzen dira. Eskualdean zenbait baso ere daude.

## Udalerriak

Eskualdea ondoko udalerriek osatzen dute:
| Ainharbe Arüe-Ithorrotze-Olhaibi Berrogaine-Larüntze Bildoze-Onizepea | Domintxaine-Berroeta Etxarri Ezpeize-Ündüreine Jeztaze | Lohitzüne-Oihergi Maule-Lextarre (hiriburua) Mitikile-Larrori-Mendibile Ospitalepea | Ozaraine-Erribareita Sarrikotapea Sohüta Ürrüstoi-Larrabile |

## Kanpo estekak

* Datuak: Q2887352